
In  hac  dissertatione,  animus  fert  scarlatinam 
in  tres  species  seu  capita  redigere ; scilicet, 
simplicem,  anginosam,  et  malignam  ; dein  ra- 
tionem medendi  cuique  propriam  exponere  ; et, 
postremo,  de  pathologia  morbi  disserere. 

Scarlatina  Simplex,  ut  mihi  videtur,  ex  parte 
saltem  vel  forma  minuta  anginosam  refert.  Pal- 
lor et  anxietas  vultus,  nausea  cum  anorexia, 
dolor  epigastrii,  cephalalgia,  sensu  frigoris  co- 
mitata, adventum  morbi  praenunciant.  Haec 

signa  per  tres  primos  dies  variare  solent ; dein 
rigores  accedunt,  cutis  praeter  solitum  cales- 
cit, mox  rubor  floridus  faciem,  brachia  et  pec- 
tus occupat,  qui  per  alias  partes  corporis  sine 
mora  diffunditur. 

Eruptione  formata,  febris  interdum  minor  fit, 
dolor  capitis  et  pyrexia  ex  magna  parte  cessant, 
vultus  sese  melius  habet,  et  ventriculus  vim  so- 
litam haud  segniter  recuperat ; sed  si  eruptione 
formata,  stadium  febrile  perstet,  tunc  dolor  ca- 
pitis et  nausea  augescunt,  pulsus  praecipue  ad 
vesperam  celerior  evadit,  quo  tempore  delirium 
supervenire  solet.  Quarto  vel  quinto  die  a pri- 
ma morbi  accessione,  symptomata  molesta  non- 
nihil levari  incipiunt,  aegro  debili  relicto,  prout 
febris  plus  minusve  aestuaverit. 

Quanquam  delirium  magnae  excitationis  indi- 
cium in  omni  morbo  graviter  formidandum  est, 
tamen  mirum  videtur  quam  parum  haec  res  in 
scarlatina  simplice  attentionem  auctorum  sibi 
attraxerit ; nam  delirium,  quod  vespere  ingra- 
vescit, Aurora  adventante  decedit. 

Fauces  leviter  inflammatae  primam  speciem 
hujusce  morbi  plerumque  comitantur ; tenerae 

videntur,  et  aeger  bolum  vel  potum  haud  facile 
devorat : tamen  multi  hac  forma  mali  laborant, 
quibus  nec  fauces  dolent,  nec  medicus  ipse  ad 
colorem  mutatas  spectat.  Hic,  ut  mihi  placet, 
Doctor  Armstrong  e recta  via  plurimum  aber- 
ravit, qui  fauces  affectas  princeps  signum  scar- 
latinae simplicis  notavit ; sed  tamen  omnes  fate- 
ri decebit,  fauces,  uvulam,  et  tonsillas,  haud  ra- 
ro rubere  et  aegrum  sine  dolore  devorare  non 
posse. 

Cum  dolor  insolitus  seu  ulcuscula  fauces  oc- 
cupant, incerto  tempore  sese  prodeunt ; et  erup- 
tione aggrediente,  vel  pedem  referente,  in  as- 
pectum veniunt;  aut,  ut  plerisque  lubet,  ma- 
nus cum  morbo  ipso  jungere  gaudent. 

Nec  eruptio  unam  et  eandem  formam  semper 
observat,  nec  omnes  aegri  certo  et  definito  co- 
lore rubent ; nam  aliis,  tota  facies  corporis  con- 
tra naturam  mutatur,  et  nullum  punctum  cutis 
non  intinctum  cernitur  ; dum  aliis,  brachia,  vul- 
tus, talique  solum  eruptione  occupantur.  Ne- 
que per  omnem  diem  color  idem  rubet,  sed  per 
istud  spatium  temporis  varios  gradus  et  muta- 
tiones accipit ; nam  hac  hora,  floride  et  vivide 

eminet,  illa,  vix  secerni  poterit : jam,  omnes  na- 
turam morbi  explorare  habent ; jam,  mora  tene- 
bris et  dubio  involutum  declarant. 

Varii  auctores  formam  et  adspectum  hujus- 
ce  eruptionis  rebus  familiaribus  compararunt, 
prout  imaginatio  aut  observatio  ferebat ; meae 
quidem  opinioni  magis  consentaneum  est,  ru- 
borem, quo  scarlatina  laborantes  tinguntur,  haud 
absimile  esse  illi  qui  balneo  frigido  eductos  oc- 
cupat, quum  vires  corporis  post  ablutionem  ac- 
tionem incitatam  assumunt.  Hac  immersione 
ipse  saepissime  usus,  actionem  subsequentem 
notavi,  et  si  vestimenta  propere  induerentur, 
ut  a frigore  praecaveretur,  rubor  cutis  jam  dic- 
tus, per  aliquod  nec  parvum  spatium  temporis, 
perstare  solebat. 

Superficies  corporis,  propter  pyrexiam  supra 
modum,  aret  ardetque  ; nam  calor  usque  ad 
gradum  centesimum  tertium  aut  quartum  Fah- 
renheitani  ascendit ; et  si  in  hac  specie  simplice 
fauces  vel  guttur  dolere  inceperint,  tum  vox 
quoque  mutationem  quandam  subit,  et  denique, 
veluti  aeger  catarrho  laboraret,  exprimi  so- 
lent. 

Cum  hoc  fit,  haud  dubium  videtur,  quin  ex 
inflammatione  membranam  Schneiderianam  oc- 
cupante originem  ducat,  et  aucta  mole  muci 
ductus  nasales  obsidente. 

Vultus  vivide  floret,  sed  illam  anxietatem  et 
dejectionem,  quae  duas  alias  species  comitan- 
tur, nunquam  prodit : superficies  corporis  as- 
pera redditur,  quod  a sanguine  ad  papillas  cu- 
ticulares magna  copia  misso  oritur ; lingua  hu- 
mida  est,  et  in  media  parte  crusta  albida  ob- 
ducitur, sed  margines  rubrae  sunt,  et  punctis 
occupantur,  quorum  alia  aliis  majora  sunt,  pro- 
ut ad  radicem  linguae  sedem  habent. 

Pulsus  crebrescit,  dein  major  aut  minor  eva- 
dit fere  eadem  ratione  ac  caetera  symptomata 
sese  gerunt:  viscera,  quae  secretioni  chyli  et  nu- 
trimento corporis  inserviunt,  morbo  ingraves- 
cente, ex  statu  sano  per  consensum  deflectunt  ; 
sed  quando  origo  et  fundamentum  mali  dece- 
dere inceperit,  tunc  vim  solitam  sine  mora  re- 
cuperant, et  pyrexia  paulatim  minus  aestuan- 
te, color  cutis  levius  florescit,  et  die  septimo 

vel  octavo  ab  initio  morbi  pedem  referre  so- 
let. 

Species  secunda,  cui  nomen  Anginosae  dedi- 
mus, incitatione  generali,  anxietate,  anorexia, 
et  dolore  circa  praecordia,  primum  accedit  j 
haec  symptomata  nausea  et  vomitus  excipiunt, 
quibus  rigores,  plus  minusve  graves,  et  incerto 
intervallo  redeunte,  succedunt. 

Guttur  et  fauces  rigidae  factae,  quas  dolor 
et  deglutitio  difficilis  propere  occupat,  cum  sig- 
nis jam  dictis  saepe  incipiunt ; sed  hic  dignum 
memoratu  erit,  indicia  diagnostica  sub  initio 
morbi  adeo  varia  et  incerta  esse,  ut  vix  duos 
uno  et  eodem  modo  provenientes  reperire  pos- 
simus ; nam  eruptio,  nullo  signo  adventus  da- 
to, in  lucem  prodeat,  vel  postquam  aeger  sese 
per  triduum  male  habuerit,  paulatim  et  grada- 
tim  exire  lubeat. 

In  plerisque  eorum,  quos  hoc  morbo  labo- 
rantes  vidi,  eruptio  fauces  affectas  subsecuta 
est  ; in  aliis  eodem  tempore  ambae  appare- 
bant; dum  paucis  dolor  gutturis  eruptioni  suc- 
cessit. 

Tempus  quo  color  rubicundus  invadit  per  res 
alias  variare  potest ; sed  nocte  secunda  vel  die 
tertio  apparere  solet ; necnon  est  ubi  omnia 

signa  quasi  luce  clariora  nonnunquam  videas,  et 
tamen  eruptio  per  plures  dies  sese  abditam  te- 
nebit. Morbus  tunc  temporis  sensu  molestiae 
distincto  accedit,  quanquam  aeger  de  quo  que- 
ratur vix  dicere  queat : dein  guttur  ac  fauces 
rigent  et  dolent ; cutis  supra  modum  calescit 
aretque  ; omnibus  quibus  signis  dolor  capitis, 
sitis,  vomitus,  et  noctes  inquietae  comites  ad- 
junguntur. Hoc  plane  ostendit,  magnas  symp- 
tomatum varietates,  quas  morbus  initio  assu- 
mit, et  unam  descriptionem  omnibus  nequaquam 
sufficere.  • 

Quum  morbus  ad  diem  quartum  pervenerit, 
eruptio  fere  semper  formatur,  et  pyrexia  haud 
levis  accedit;  tota  corporis  superficies  vivide 
floret,  et  rubor  aucto  gradu  buccas,  pectus, 
brachia,  et  nates  occupat,  dum  idem  in  abdo- 
mine et  partibus  femorum  anterioribus  minus 
eminet.  Dolor  capitis,  aurium  tinnitus,  cum 
vertigine  aegrum  vexaret ; vultus  rubet ; oculi 
splendent,  sed  tamen  anxietatem  et  dejectionem 
Prodeunt ; functio  respirandi  nunc  celerius  a- 
gltur,  et  prout  pulsus  sese  habet,  sic  actio  spi- 
randi facilior  aut  gravior  evadit. 

Pulsus  a centum  et  decem  ad  centum  et  vi- 
ginti  amplius  minuto  temporis  variat ; et  in  ju- 
nioribus, necnon  sub  initio  morbi,  valide  pul- 
sat : sed  exempla  sunt,  quibus  diastole  arteri- 
arum digito  vix  explorari  potest.  Os  cum  ton- 
sillis et  pharynge  colore  vivido  rubet,  et  cervix 
parte  externa  nonnunquam  tumescit,  et  sine 
sensu  doloris  premi  nequit.  Maculae  albidae 
paulatim  crescentes,  pharyngem  haud  raro  in- 
festant ; sed  si  idonea  remedia  adhibita  sunt, 
tunc  crescere  desinunt,  crustulae  abeunt,  et  fo- 
veolae sine  mora  implentur  ; praeterea,  materies 
viscida  et  tenax  spectari  potest  parti  pharyngis 
posteriori  et  tonsillis  adhaerens,  quae  multos 
fefellit,  quibus  quasi  ulceris  crusta  videbatur.  ; 
Lingua  hoc  stadio  morbi  nonnunquam  rubet 
tumetque,  eandem  formam  et  adspectum  ha- 
bens ac  in  tabulis  Doctoris  Bateman  bene  de- 
pingitur ; alio  tempore  in  medio  albida  est,  ad 
margines  humida  et  rubra,  et  sine  sensu  acuto 
vix  tangi  poterit. 

Modus  quo  haec  ulcusculae  seu  maculae  in 
tonsillis  et  pharynge  apparent,  a Doctore  Wil*  i 
lan  accurate  descriptus  est,  et  quod  de  hac 

re  scripsit  verbis  quae  sequuntur  denotavit  : 
“ Slight  superficial  ulcerations  are  very  fre- 
“ quent,  and  more  especially  at  the  latter  end 
“ of  the  year.  They  occur  at  an  early  period 
“ of  the  disease,  as  on  the  secondor  third  day  ; 
“ when  they  are  later,  an  opportunity  is  afford- 
“ ed  of  marking  their  progress  more  distinctly. 
“ The  formation  of  them  is  preceded  by  a very 
“ quick  and  unequal  pulse,  with  lowness  and 
“ §rea t inquietude.  Small  white  patches  are 
“ then  visible  over  the  velum  penduli  palati  and 
the  tonsds  ; at  the  same  time,  the  red  colour 
on  those  parts  becomes  darker  in  some  places 
“ than  in  others,  so  that  the  whole  surface  has 
“ a peculiar  speckled  appearance.  Soon  after- 
wards,  fissures  or  excoriations  take  place  at 
the  centres  of  the  white  patches,  which  are 

“ almost  immediately  covered  with  a whitish 
“ slough.,, 

Viscera  chylopoetica  plurimum  aegrotant, 
nausea  fere  semper  adest,  et  ad  vomitionem  sae- 
pe peigit,  cum  materies  biliosa  ex  ventriculo 
Parteque  intestinorum  superiore  ejicitur ; in  ca- 
bus levioi  ibus  nulla  affectio  viscerum  abdomi- 

nis  praeter  alvum  astrictam  reperitur,  et  faeces 
plerumque  coloris  nigri  et  foetoris  intolerabi- 
lis adjiciuntur  ; sed  nonnunquam  albidae  sunt, 
ut  in  ictero  observatur.  Siquando  aeger  de  do- 
lore epigastrii  aut  hypochondrii  queratur,  vul- 
tus interdum  ad  flavedinem  vergit,  et  urina  ex- 
amini subjecta,  praesentiam  fellis  haud  dubiam 
ostendit. 

Thorax  quoque  intactus  raro  evadit;  respi- 
ratio fit  celerior,  et  intervallum  brevius  solito 
habet ; suspirium  longum  grave  hanc  difficulta- 
tem spirandi  interrumpit,  quod  aegro  levamen 
gratissimum  suppeditat  ; sed  si  tussis  et  expec- 
toratio,  quae  saepe  sanguinea  est,  adsint,  dolo-  j 
rem  capitis  violenter  intendunt. 

Vox  eorum  qui  scarlatina  anginosa  laborant 
rauca  et  admodum  ingrata  evadit,  quod  a ton-  ' 
sillis  et  pharynge  tumefactis  in  quibusdam  ori-  ‘ 
tur,  et  interdum  a magna  copia  pituitae  iis  par-  s 
tibus  adhaerentis  augetur,  dum  in  multis  aliis  i 
a larynge  et  trachea  inflammatis  originem  du- 
cit. 

Dolor  quem  hi  aegri  experiuntur,  sine  dubio 
augetur,  si  quaestionibus  aliorum  responsa  red- 

denda  sunt;  nam  tum  magna  irritatio  induci- 
tur, ut  verbis,  sed  multo  magis  vultu  aegrotan- 
tis exprimi  solet.  Mihi  quidem  mirum  vide- 
tur, quam  rapide  affectus  animi  sese  depingunt 
in  vultu  eorum  qui  ullo  morbo  acuto  laborant, 
et  quam  accurate  expressio  vultus  cuique  mor- 
bo propria  formari  possit. 

Hoc  multis  vero  absimile  videatur ; sed  pro 
certo  habeo,  illos  qui  signa  et  varias  formas 
morborum  notare  solent,  meam  opinionem  in 
hac  re  volenti  animo  amplexuros  esse. 

De  vanis  formis  quas  rubor  cutis  in  hac  spe- 
cie scarlatinae  assumit,  jam  antea  breviter  dic- 
tum est ; nec  proposito  nimis  deflectum,  si  pau- 
ca alia  de  hac  re  facerem.  Eruptio  tam  multas 
facies  gradusque  assumit,  ut  si  eadem  depinge- 
re coner,  thesin  separatam  sibi  requirant.  Saepe 
color  vivide  rubet,  et  totam  superficiem  corpo- 
ris occupans,  per  omnem  partem  cutis  sese  pa- 
riter diffundit.  In  plerisque  aegris  tota  cutis 
non  eodem  gradu  rubet;  nam  color  saturior 
quasdam  partes  prae  aliis  inficit,  et  maculas 
seu  labes  ad  certos  limites  redactos  plerumque 
format.  Quum  eruptio  definitas  partes  solum 

occupat,  cuticulam  floridam  super  immaculatam 
eminere  facile  videbimus.  Si  pars  digito  pre- 
matur, tunc  color  evanescit ; sed  manu  retracta, 
sine  mora  iterum  florescit. 

Plurimas  pustulas  minutas  in  carpo  et  circa 
talos  sedem  habentes  saepenumero  vidi,  quae 
adeo  parvae  erant,  ut  oculum  incautum  facile 
eluserint,  magis  eo  quod  squamulis  cutaneis 
haud  absimiles  erunt.  His  apertis,  aliquantu- 
lum fluidi  flavidi  extractum  erat,  quo  morbum 
inoculatione  propagare  conatus  essem  ; sed  ne- 
minem tentamen  subire  volentem  adhuc  in- 
veni. 

Postquam  eruptio  et  pyrexia  per  septem  vel 
octo  dies  plus  minusve  graves  fuerunt,  grada- 
tim  leviores  fiunt,  guttur  et  fauces  immunditia 
liberantur,  functiones  corporis  ad  statum  sa- 
num redire  incipiunt,  et  aeger  vires  solitas  cito 
recuperat.  Quum  scarlatina  penitus  accessit, 
anasarca  nonnunquam  supervenit,  et  multi  quos 
morbus  primarius  haud  superare  potuit,  asciti 
aut  hydrothoraci  foede  ac  miserabiliter  succu- 
buerunt. 

Rubore  evanescente,  superficies  corporis  as- 


DE  SCARLATINA. 


13 


pera  evadit,  et  cuticula  in  squamulas  minutas 
sese  findit,  partibus  corporis  quae  primo  flore- 
bant integumento  primum  orbatis.  Si  haec 
nudatio  late  grassetur,  cuticula,  quae  palmas 
manuum  plantasque  pedum  investit,  magna  mo- 
le separatur,  cutem  subjacentem  tenerrimam 
et  sensu  acutam  relinquens.  Haec  separatio 
cuticulae  agricolas  et  dure  laborantes,  multo 
majore  gradu  quam  excultiores  occupat,  et  ri- 
sum nonnunquam  movet  videre  immanem  ba- 
julum cum  manubus  virginis  tenellae,  quando 
substantia  cornea  hoc  modo  exuta  fuerit.  Un- 
gues raro  vel  nunquam  separant. 

Haec  symptomata  vel  perstant  vel  ingraves- 
cunt tempore  quo  ea  desinere  expectamus  ; ul- 
cera crusta  quae  pharyngem  infestant,  incre- 
mentum accipiunt,  pulsus  frequens  sed  debilis 
micat,  eruptio  minus  eminet,  et  facies  pallida 
et  cadaverosa  evadit. 

Si  aegrotantes  ita  affecti  curam  debitam  ac- 
cipiunt haud  raro  incolumes  evadunt ; sed  bron- 
dntis  superveniens  multos' non  gravius  labo- 
rantes morte  absumpsit. 

Scarlatina  Maligna.  Magnopere  deside- 

randum  est,  certos  limites  non  adhuc  prescrip- 
tos  esse,  intra  quos  appellatio  malignae  contine- 
retur, et  qui  huic  speciei  scarlatinae  proprii 
darentur.  Nonnulli  veteres  auctores  hoc  ver- 
bum limitarunt  cynanchi  malignae,  ubi  fere  nul- 
la eruptio  accidit,  sed  guttur  et  fauces  valde 
afficiuntur,  ulcera  magna  obrepunt,  et  cita  mors 
aegrum  absumit. 

Quandocunque  febris  scarlatina  fatalis  eva- 
dit nunc  maligna  appellatur, — nomen  quod  re- 
vera minus  idoneum  videtur,  quia  mentes  alio- 
rum de  nostra  ratione  medendi  ita  falli  possunt; 
et  exempla  scarlatinae  quidem  existunt,  in  qui- 
bus fauces  et  guttur  fere  nihil  dolent,  ubi  e- 
ruptio  nigra  sed  parce  diffusa  apparet,  et  cere- 
brum, thorax  vel  abdomen  laborare  solent : his  • 
cita  mors  supervenit,  et  nomen  malignae  me- 
rentur. Quum  igitur  tam  multa  exempla  huic 
classi  pertinent,  in  duo  loca  redigere  volo;  priori 
quorum  haec  omnia  dabuntur,  quae  magna  ul- 
cera gutturis  et  symptomata  typhoidea  comi- 
tari solent ; et  alteri,  omnia  illa  quibus  fere  sine  * 
ulla  remissione  cita  mors  victimam  vel  rapit,  j 
vel  quibus  aeger  haud  dubie  cessisset,  ni  vio- 

lentia  morbi  fortiter  et  impigre  cohibita  esset ; 
sed  quoniam  veram  ac  distinctam  speciem  an- 
ginae malignae  nunquam  vidi,  lectores  meos 
ad  auctores  qui  de  illa  scribunt  referendum  est. 

Unica  species  scarlatinae  malignae  de  qua 
dicam,  est  illa  in  qua  symptomata  sunt  similli- 
ma scarlatinae  anginosae  praeter  severitatem  et 
durationem  morbi  ; et  ut  indicia,  quibus  adven- 
tus praenunciatur,  sunt  eadem  ac  in  anginosa, 
hic  repetere  non  necesse  erit. 

Rubor  cutis  vivide  floret,  et  nonnunquam  co- 
lor saturior  solito  apparet,  totam  superficiem 
corporis  occupans,  guttur  rubet  et  tumescit,  et 
ulcera  ac  in  anginosa  infestant,  dum  aliquando 
parum  vel  nihil  mutatur.  Lingua  in  medio  al- 
bet et  aret,  pulsus  vi  modica  et  frequens  mi- 
cat, alvus  tarda  est,  et  dolor  capitis  permagna 
evadit. 

Haec  symptomata  non  ita  sese  diu  habent; 
delirium  subito  accedit,  et  aeger  corpus  e stra- 
to projicere  conatur ; pulsus  frequens  et  debi- 
lis est,  oculus  languidus  apparet,  lingua  fusca 
evadit,  et  crustula  nigrida  obducitur,  respiratio 
laborat,  et  mors,  comate  praeeunte,  finem  ae- 


16 


DE  SCARLATINA. 


rumnis  victimae  imponit.  Symptomata  ab  ip- 
so initio  morbi  formam  malignam  haud  raro 
assumunt,  et  prognosis  infausta  vix  unquam  de- 
cipitur ; nam  aeger  sic  lacessitus  exiguo  spatio  . 
temporis  diem  supremum  obit.  Cerebrum  his 
exemplis  ex  omni  corpore  maxime  laborat; 
nam  delirio  aut  comate  mature  accedente,  mor- 
bus auxilium  opis  externae  contemnit,  et  om- 
nia repagula  medici  sine  mora  dirumpit. 

In  gravioribus  exemplis  scarlatinae  plurimum 
sanguinis  ex  membranis  mucosis,  et  ex  glandu- 
dulis  quae  salivam  praebent  interdum  fluit ; e- 
ruptio  saturo  colore  rubens  per  totam  superfi- 
ciem corporis  diffunditur,  magnis  petechiis  et 
maculis  editis,  quae  pustulas  magnas  referunt, 
interspersis. 

Guttur  necnon  plurimum  dolet,  et  pars  su- 
perior palati  cum  faucibus  uno  ulcere  occupa- 
tur. Morbo  ingravescente,  magnae  vibices  in 

quibusdam  partibus  corporis  apparet ; vesiculae 

• 

comitantur,  quibus  ruptis,  inquietudine  aegri 
basin  valde  inflammatam,  et  tactu  dolentem 
ostendunt.  Hoc  stadio  morbus  vere  typhoideus 
existit,  et  eventus  plerumque  infaustus  erit. 

Cadaveribus  eorum  qui  ita  perierunt  sectis  et 
exploratis,  pleura  reperta  est  punctis  sangui- 
neis conserta,  velut  si  petechiae  essent,  et  pul- 
mones ipsi  indurati  apparebant;  cerebrum  haud 
dubia  signa  congestionis  suppeditabat;  et  ubi  u- 
rina  sanguinea  reddita  fuerat,  renes  eodem  tur- 
gidi erant,  et  magis  solito  rubebant. 

Modus  quo  scarlatina  simplex  tractari  debet, 
paucis  verbis  comprehendi  potest.  Aegrum  cu- 
bile tenere  jubemus ; sinecesse  sit  medicamenta 
purgantia  adhibemus  ; paucam  diaetam  praescri- 
bimus ; corpus  frigidulum  servamus,  et  magna 
cura  danda  est,  ne  symptomata  morbi  quam  mi- 
nime intendantur.  Si  hae  curae  impotentes  re- 
periantur,  et  violentiam  mali  superare  neque- 
ant, tunc  ad  illa  remedia  confugiendum  est, 
quae  jamjam  notabuntur.  Quum  omnia  indicia 
m scai'latina  anginosa  sese  multo  graviora  quam 
m simplice  ostendunt,  et  ut  salus  aegri  in  sum- 
no  discrimine  erit,  ni  morbus  recte  et  strenue 
tractetur,  facile  constabit  plura  de  ilia,  quam 
hac  enumeranda  esse,  et  ex  jam  dictis,  nemo 
it,  ut  leoi,  qui  non  videbit  scarlatinam  angi- 
nosam  esse  morbum  excitationis,  ut  pulsu  vali- 

do  et  frequenti,  calore  corporis,  et  dolore  in  va- 
riis organis  facile  dignosci  poterit. 

Ratio  medendi  in  scarlatina,  ut  mihi  vide-  ) 
tur,  simplicissima  erit ; et  si  consilium,  quod 
hic  datur,  ab  initio  strenue  amplectatur,  mor-  ' 
bus  raro  infaustus  reperietur.  Constat  in  ma-  . 
tura  depletione,  qua  inflammatio  cujusvis  or- 
gani, quae  haud  dubie  praecipua  causa  mortis,  , i 
cohiberi  possit ; et  ut  varii  modi  sunt,  quibus  • 

haec  depletio  perficiatur,  necesse  erit  ut  plene 
• 

describantur  et  recenseantur,  justo  ordine  quem 
virtutes  merentur.  Quanquam  detractio  san-  • i 
guinis  a plurimis  auctoribus  nec  parvi  nominis  > | 
culpatur,  et  ab  aliis  quasi  futilis  vitatur,  tamen 
optimum  remedium  in  scarlatina  anginosa,  ut 
puto,  habendum  est.  Saepissime  vidi  hanc  de- 
tractionem summum  auxilium  afferre;  et  mirum 
quidem  videtur,  ullum  qui  dolorem  capitis,  ocu- 
los suffusos,  et  pulsum  validum  notaverit,  de 
virtute  hujusce  remedii  unquam  dubitare  posse. 
Quo  alio  modo  tandem  haec  symptomata  mag- 
nae excitationis  levari  queant  ? An  vesicatoriis  i 
aut  purgantibus  ? Minime  quidem  ; nam  quan-  ij 
quam  sola  praeter  missionem  sanguinis  idonea 

sunt,  tamen  ad  curationem  nequaquam  valent ; 
sed  tantum  in  auxilium  huic  praestantissimo  re- 
medio vocari  debent. 

Quantum  sanguinis  detrahi  oportet,  ex  statu 
aegri  multum  pendebit.  Si  aetas  floret,  si  viri- 
bus corporis  gaudet,  sexdecim  vel  viginti  un- 
ciae mittendae  sunt,  et  etiam  illa  quantitas  mo- 
dica erit ; sed  memoria  semper  tenendum  est, 
magnam  copiam  semel  detractam  plus  boni 
suppeditare,  quam  si  saepe  et  parce  sanguis  e- 
raittatur ; nam  sic  vires  aegri  minuemus,  et  vio- 
lentiam morbi  parum  vel  nihil  cohibebimus. 
Multi  hoc  argumentum  contra  detractionem 
sanguinis  in  scarlatina  anginosa  protulerunt, 
nempe,  primam  actionem  contagii  esse  naturae 
debilitantis  ac  sedativae,  et  cor  cum  arteriis 
statu  cutis  inflammato  magna  quantitate  san- 
guinis orbari,  et  pulsum,  quanquam  plus  solito 
Af  COntraIlit,  semper  debilem  manere.  Actionem 
contagii  vires  corporis  debilitare,  et  argumen- 
tum jam  dictum  vero  simillimum  esse,  haud  mi- 
hi bibet  negare,  sed  nihil  dubii  existere  potest, 
quin  magna  excitatio  debilitatem  subsequatur, 
et  si  sanguinem  mittere  volumus,  huic  stadio 

optime  respondebit.  Neque  recuso,  si  stadium 
praecedens  violens  sit,  collapsum  pari  ratione  i 
supervenire ; sed  non  puto  missionem  sangui- 
nis hanc  debilitatem  augere,  sed,  contra,  si  tem-  i 
pesti  ve  adhibeatur,  stadium  excitationis  sub  or-  i 
tum  compescere,  et  periculum  debilitatis,  quae  i 
subsequi  soleat,  sic  feliciter  evitari. 

Affusio  frigida,  saepius  repetita,  est  sine  du-  ; 
bio  remedium  optimum,  et  si  recte  adhibeatur, 
in  excitatione  compescenda  utilissima  erit.  Pri- 
mo intuitu  multas  virtutes  super  venaesectio- 
nem  possidere  videtur,  inter  quas  enumerare  li-  5 
cet  facultatem  ejus  cohibendi  morbum,  sine  vi- 
ribus aegri  imminutis,  et  somnum  recreantem  i 
qui  inde  saepissime  profluit.  Pyrexia  acciden- 
te, tempus  est  quo  maxime  adhiberi  oportet,  sta- 
tu cutis  calido  et  arido  sic  magnopere  levato,  ti 
Boni  effectus  qui  ex  usu  ejus  proveniunt  non- 
nunquam  instanter  apparent;  sed  plerumque  ne- 
cesse  erit  ut  saepe  et  parvo  intervallo  repetatur.  '1 
Quum  pyrexia  accedit,  haud  levis  dolor  capitis 
plerosque  aegros  vexat ; huic  affusio  frigida  . 
multum  boni  afferet,  et  signa,  quae  comitantur  i 
usum  ejus,  nequaquam  prohibent.  Si  affusio  u- 

tilis  futura  est,  et  spem  medici  rite  complebit, 
corpus  minus  calidum  et  aridum  evadit,  aeger 
sese  recreatum  sentit,  et  sopor  jucundus  obre- 
pit ; perspiratio  libera  cute  occupat,  sed  inter- 
dum pulsus  inaequaliter  micat,  rigores  acce- 
dunt, et  calor  corporis  gradum  priorem  tarde 
recuperat.  Pulsus  conditionibus  nunquam  sa- 
tis animum  advertere  possumus,  antequam  ae- 
ger affusionem  frigidam  subeat;  nam  nisi  hoc 
fiat,  plurimum  mali  inde  profluere  solet.  Si  enim 
actio  cordis  et  arteriarum  debilis  esset,  quamvis 
superficies  corporis  vehementer  caleret  areret- 
que,  haud  mirum  videretur,  si  affusio  convul- 
siones vel  syncopen  induceret.  Quanquam  af- 
fusio frigida  in  hoc  morbo  magnam  virtutem 
ostendere  solet,  tamen,  ut  opinor,  locum  se- 
cundum detractioni  sanguinis  tenere  oportet ; 
nam  effectus  ejus  valde  incerti  sunt,  et  malum 
inducere  potest,  etiam  quum  mandata  Doctoris 
• Currie  in  hac  re  tenentur.  Conjunctio  reme- 
' diorum  in  omnibus  morbis  summi  momenti 
i semper  erit,  et  nullo  magis  quam  scarlatina  hoc 
consilium  medendi  utilius  reperietur.  Multi 
medici  sibimet  persuaserunt,  nihil  aliud  in  mor- 

bis  tractandis  necessarium  esse,  quam  virtutes 
cujusdam  remedii  super  omnia  alia  constituere, 
veluti  affusionem  frigidam  super  detractionem 
sanguinis,  vel  hanc  super  illam  firmare  ; et  om- 
nibus aliis  neglectis,  placitum  solum  adhibere. 
Nihil  revera  obstare  potest,  quominus  venae- 
sectio  et  affusio  frigida  simul  praescribantur ; 
nam  ambae  ad  idem  tendunt,  et  excitationem 
corporis  imminuere  valent.  Purgantia  quoque, 
sine  queis  vix  proficere  possumus,  medicum 
magnopere  juvabunt ; et  si  remediis  jam  dictis 
jungantur,  efficacissima  reperientur.  In  casi- 
bus mitioribus  sola  morbum  auferre  queunt;  et 
si  affatim  porrigantur,  dolorem  capitis  et  moles- 
tiam abdominis  mirabiliter  levant.  Emetica  in- 
terdum auxilium  ferunt,  praesertim  quum  mu- 
cus fauces  obsidet,  vel  materies  secreta  acrida 
evaserit.  Diaphoretica,  epispastica,  et  garga- 
rismata  saepe  multum  juvant ; sed  his  solis  me- 
dicum nequaquam  niti  oportet. 

Nostra  ratio  medendi  in  secunda  specie  scar- 
latinae malignae  haud  multum  differt  ab  illa 
quae  in  scarlatina  anginosa  jam  commendata 
est.  Si  vires  corporis  graviter  premantur,  et 

anxietas  magna  aegrum  vexet,  si  dein  excita- 
tio  valida  superveniat,  si  pulsus  frequens  et  a- 
cutus  evadat,  dolorque  capitis  delirio  comite- 
tur, tunc  ad  remedia  potentissima  confugien- 
- dum  est ; nam  nisi  hoc  fiat  de  victima  agitur, 
et  sic  per  timiditatem  et  inertiam  medici  haud 
f dubie  peribit. 

Hic  locus  est  quo  conjunctio  remediorum 
i maxime  valebit;  si  enim  generalis  et  localis  de- 
tractio sanguinis  adhibeatur,  si  capillitium  a- 
bradatur,  et  lotiones  frigidae  vel  vesicatoriae 
eidem  applicentur,  et  si  purgantia  quoque  cum 
i his  omnibus  uno  eodemque  tempore  sumantur, 
violentiam  morbi  saepe  compescere  poterimus, 
quum  potentissimum  quidem,  sine  auxilio  alio- 
1 rum,  impar  certamini  redderetur. 

Quum  nulla  excitatio  primariae  depressioni 
i succedit,  venaesectio  dubium  et  incertum  leva- 
men afferet ; sed  balneum  tepidum  stimuli  su. 

I Perfidei  C0rP0,is  aPPlica‘b  et  purgantia  satis 
valida  maxime  convenient. 

Ex  jam  dictis,  haud  difficile  erit  meam  opi- 
| nionem  de  pathologia  scarlatinae  cognoscere, 
et  illam  magis  apertam  reddere  conabor,  enn! 

merando  quae  post  mortem,  secto  cadavere,  in 
aspectum  venerunt. 

Quum  victima  violentiae  morbi  succubuisset, 
cerebrum  prae  aliis  partibus  manifestissima  sig- 
na injuriae  suppeditavit,  et  ita  sese  habuit,  ut 
primo  intuitu  malum  huic  organo  illatum,  prox- 
ima causa  morbi  fuisse  videretur.  Vasa  turgi- 
da saepissime  reperta  sunt,  et  lympha  effusa 
superficiem  occupavit ; ventriculi  interdum  plus 

fluidi  solito  continebant,  et  plurima  puncta  san- 

/ 

guinea  in  basi  apparebant. 

Hae  maculae  occurrebant  quum  symptoma- 
ta ad  typhum  vergerant,  petechiae  cutem  vex- 
averunt, vel  sanguis  e membranis  mucum 
praebentibus  fluxerat.  In  quibusdam  exem- 
plis pulmones  haud  dubia  signa  inflammationis 
praebebant ; rubri  et  indurati  apparebant : in 
aliis  innumera  puncta  sanguine  tincta  per  to 
tam  substantiam  ostenderunt,  tanquam  struc- 
tura cellularis  hoc  fluido  reperta  esset.  Hepar 
sanguine  saturatum  interdum  vidi,  sed  saepius 
incolume  evasit.  Renes  vivide  florebant,  et  in 
uno  exemplo  sanguis  fluidus  pelvem  horum  or- 
ganorum complevit.  Quum  rubor  cutis  per  vi- 

tam  magnopere  eminuit,  et  maculas  discretas 
occupavit,  facultas  nobis  datur  inspiciendi  quas 
mutationes  integumentum  externum  subierit. 
Cuticula  magis  densata,  et  praeter  naturam  o- 
paca  redditur,  cute  subjacente  facile  separatur  ; 
pars  interna  albida  et  granularis  apparet,  vim 
resiliendi  amittit,  et  facile  lacerabilis  evadit. 
Cutis  vera  haud  dubia  signa  aucti  impetus  san- 
guinis ad  sese  praebet ; vasa  capillaria  eodem 
sed  nigridi  coloris  distenduntur,  et  maculis  cre- 
bris formam  petechiarum  assumentibus  conse- 
ritur. Inter  cuticulam  cutemque  veram  spa- 
tium tenue  materiei  viscidae  cuticulam  humi- 
dam  referentis  vidi ; quod  haud  vasculare  ap- 
parebat, sed  cuti  subjacenti  adhaesit,  et  quan- 
quam  tenax  erat,  tamen  facile  separari  poterit. 

Hanc  substantiam  ex  inflammatione  praece- 
dente originem  duxisse  puto,  et  naturam  illam 

suppeditasse,  quo  locum  cuticulae  disquamatac 
impleret. 

